Document ID: 32010R0565

A TANÁCS 565/2010/EU RENDELETE
(2010. június 29.)
az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről szóló 7/2010/EU rendelet módosításáról
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 31. cikkére,
tekintettel az Európai Bizottság javaslatára,
mivel:
(1)
Annak érdekében, hogy egyes, az Unióban elégtelen mennyiségben előállított áruk tekintetében kielégítő és folyamatos ellátást lehessen biztosítani és megelőzhetőek legyenek a piaci zavarok, a 7/2010/EU rendelet (1) autonóm vámkontingenseket nyitott meg egyes mezőgazdasági és ipari termékekre vonatkozóan. Az ezen vámkontingenseken belül található termékek csökkentett vagy nulla vámtétel mellett hozhatók be. Ugyanezen okból szükségessé vált egyes meghatározott termékek megfelelő mennyiségére vonatkozóan új, nulla vámtételű vámkontingensek megnyitása 2010. július 1-jétől kezdődő hatállyal.
(2)
A 09.2814, a 09.2816 és a 09.2807 rendelési számmal ellátott autonóm uniós vámkontingens esetében a kontingensmennyiség nem fedezi az uniós ipar szükségleteit. Következésképpen növelni kell a szóban forgó kontingensmennyiségeket.
(3)
A 09.2907 rendelési számú autonóm uniós vámkontingens esetében felül kell vizsgálni az árumegnevezést.
(4)
Ezért a 7/2010/EU rendeletet ennek megfelelően módosítani kell.
(5)
Mivel az e rendeletben előírt vámkontingenseknek 2010. július 1-jétől kell hatályba lépniük, helyénvaló ezt a rendeletet ugyanezen időponttól alkalmazni és haladéktalanul hatályba léptetni,
ELFOGADTA EZT A RENDELETET:
1. cikk
A 7/2010/EU rendelet melléklete a következőképpen módosul:
1.
a táblázat kiegészül az e rendelet I. mellékletében található sorokkal;
2.
a 09.2814, a 09.2907, a 09.2816 és a 09.2807 rendelési számú vámkontingensekre vonatkozó sorok helyébe az e rendelet II. mellékletében szereplő sorok lépnek.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2010. július 1-jétől kell alkalmazni.
Ez a rendelet teljes egészében kötelező és közvetlenül alkalmazandó minden tagállamban.
Kelt Luxembourgban, 2010. június 29-én.

Labels: 3
1
6